**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr.72.618/10.11.2023**

**REFERAT DE APROBARE**

pentru aprobarea modificării Art. 2 și Art.3 al HCL nr. 42 din 27 februarie 2020 privind aprobarea proiectului „**Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști**” și a cheltuielilor aferente, finanțat prin Programul Operațional Regional 2014-2020, POR/2017/4/4.1/1

Prin Programul Operațional Regional (POR) 2014-2020 s-a lansat apelul de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuareObiectivul specific 4.1 - „Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”.

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul: „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști”. In urma aprobariii cereriii de finanțare s-a semnat Contractul de finanțare nr. 5383/13.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru.

Proiectul are ca scop asigurarea unui serviciu eficient de transport public de calatori si îmbunataþirea conditiilor pentru utilizarea modurilor nemotorizate de transport, în vederea reducerii numarului de deplasari cu transportul privat (cu autoturisme) si reducerea emisiilor de echivalent CO2 din transport.

În cursul implementării proiectului s-a elaborat Proiectul tehnic avizat de către finanțator care se incadrează în indicatorii tehnico-economici aprobați prin:

- HCL nr. 41 din 27 februarie 2020 privind actualizarea documentatiei tehnico-economice și a indicatorilor tehnico-economici aferenți.

Actualizarea bugetului proiectului şi/sau a celorlalte documente relevante se va face în baza prevederilor art. 9 din Contractul de finanțare nr. 5383/13.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru pentru proiectul cu titlul “Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști”. Actualizarea se realizează în limitele criteriilor de eligibilitate existente, cheltuielile în cauză putându-se încadra la secțiunea de cheltuieli eligibile în limita criteriilor din ghidul specific aplicabil.

In vederea asigurarii concordantei cu devizul general al proiectului tehnic, se impune aprobarea modificării și actualizării HCL nr.42 din 27 februarie 2020 în sensul modificării bugetului proiectului după cum urmează:

|  |  |  |
| --- | --- | --- |
| **Nr. Crt.** | **SURSE DE FINANȚARE** | **VALOARE** |
| **I** | **Valoarea totală a cererii de finanțare din care:** | **13.860.374,55** |
| I.1 | Valoarea totală neeligibilă, inclusiv TVA aferent | 335.640,98 |
| I.2 | Valoarea totală eligibilă | 13.524.733,57 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea modificării și actualizării HCL nr. 42 din 27 februarie 2020 privind aprobarea cererii de finanțare și a cheltuielilor aferente proiectului „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști”.

**D.P.F.I.R.U.R.P.L. S.P.F.I .**

**Director executiv Șef Serviciu**

**Costașuc Irma Ijac Dana**

**Administrația Domeniului Public**

**Director executiv**

**Moldovan Florian**

.

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

pentru aprobarea modificării Art. 2 și Art.3 al HCL nr.42 din 27 februarie 2020 privind aprobarea proiectului **„Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști**” și a cheltuielilor aferente, finanțat prin Programul Operațional Regional 2014-2020, POR/2014/4/4.1/1

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr. 72.618 din data de 10.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, pentru aprobarea modificării Art. 2 și Art.3 al HCL nr.42 din 27 februarie 2020 privind aprobarea proiectului „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști” și a cheltuielilor aferente, finanțat prin Programul Operațional Regional 2014-2020, POR/2014/4/4.1/1

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Avizul favorabil al Administrației Domeniului Public
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractului de finanțare nr. 5383/13.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

HCL nr. 41 din 27 februarie 2020 privind actualizarea documentatiei tehnico-economice și a indicatorilor tehnico-economici aferenți aprobați prin Hotărârea Consiliului local nr. 356/29.11.2018 și respectiv prin Hotărârea Consiliului local nr. 94/28.03.2019 conform anexei nr. 1, inclusiv anexa nr. 2 privind descrierea investiției, pentru proiectul „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști”, proiect propus spre finanțare prin Programul Operațional Regional 2014-2020, Axa prioritară 4, Prioritate de investiții 4.e, Obiectiv Specific 4.1 Reducerea emisiilor de carbon în municipiile reședință de județ prin investiții bazate pe planurile de mobilitate urbană

* art. 59-62 din Legea nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.I.**Se aprobă modificarea Art.2 și Art.3 din HCL nr.42 din 27 februarie 2020 privind aprobarea proiectului „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști” și a cheltuielilor aferente, finanțat prin Programul Operațional Regional 2014-2020, POR/2014/4/4.1/1, după cum urmează:

Art.2 se modifică şi va avea următorul cuprins :

**”Art. 2.** Se aprobă valoarea totală a proiectului “Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști”, în cuantum de **13.860.374,55** lei (inclusiv TVA) din care valoarea totală eligibilă 13.524.733,57 lei și valoarea totală neeligibilă de 335.640,98 lei.”

Art.3 se modifică şi va avea următorul cuprins :

**”Art. 3.** Se aprobă contribuția proprie în proiect a  **606.135,65** lei, reprezentând achitarea tuturor cheltuielilor neeligibile ale proiectului, cât și contribuția de 2 % din valoarea eligibilă a proiectului, în cuantum de 270.494,67 lei, reprezentând cofinanțarea proiectului proiectului „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști”.

**Art.II.** Celelalte prevederi ale Hotărârii Consiliului Local nr. HCL nr. 42 din 27 februarie 2020 privind aprobarea proiectului „Transformarea străzilor din zona cu circulație pietonală intensă-Zona Clinicilor în trasee mai prietenoase față de pietoni și bicicliști” și a cheltuielilor aferente, finanțat prin Programul Operațional Regional 2014-2020, POR/2014/4/4.1/1 rămân neschimbate.

**Art.III.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică și Administrația Domeniului Public.

**Art. IV.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.V.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Administrației Domeniului Public.

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**